Klemet O. Hætta

Klemet Olavsen Hætta (1937–2015), kalt Stuora-Lemet eller Stor-Klemet, var en norsk-samisk politiker og bedriftsleder fra Kautokeino.

Han var medlem av Kautokeino kommunestyre fra 1968 til 1995, varaordfører fra 1974 til 1977 og ordfører fra 1978 til 1979 og fra 1982 til 1983. Hætta var også medlem av Finnmark fylkesting i et par perioder.

Hætta var vararepresentant til Stortinget fra Finnmark fra 1973 til 1985, og i 1975 ble han den første samen på Stortingets talerstol. I kommunestyret måtte Hætta snakke norsk, idet man ikke hadde noen tolketjeneste, mens han snakket samisk på Stortinget.

Hætta arbeidet som regnskapsfører og som disponent ved reinslakteri i Kautokeino.

 Referanser 

 Eksterne lenker 


Kategori:Stortingsrepresentanter fra Høyre
Kategori:Stortingsrepresentanter for Finnmark
Kategori:Stortingsrepresentanter 1973–1977
Kategori:Ordførere i Kautokeino
Kategori:Høyre-ordførere i Finnmark
Kategori:Norske bedriftsledere
Kategori:Personer fra Kautokeino kommune